stanford-oval/wikipedia huggingface dataset:
Reija Lundén

Reija Lundén (o.s. Raunio, s. 15. elokuuta 1967 Hyvinkää) on suomalainen keilaaja. Hänen uransa huippuhetkiä ovat olleet joukkueiden maailmancupin voitot vuosina 1996 ja 1998. Joukkueiden Euroopan cupin hän voitti vuosina 1996, 1998 ja 2002. EM-kilpailuissa hän saavutti joukkuekilpailussa hopeaa ja parikilpailussa pronssia vuonna 2006 sekä joukkuekilpailussa ja triokilpailussa hopeaa vuonna 2018.
Lundén voitti henkilökohtaisen Suomen-mestaruuden vuonna 2009. Parikilpailun Suomen-mestaruuden hän on voittanut vuonna 1991 Tuija Rehumäen kanssa, vuonna 2000 Anu Peltolan kanssa ja vuonna 2003 Ann-Mari Liljankosken parina. Joukkueiden Suomen-mestaruus hänellä on vuosilta 1999, 2002, 2010, 2012 ja 2015 sekä SM-liigan mestaruus vuosilta 1993 ja 2005. Seuratasolla Lundén edustaa Grankulla Bowlarea. Ensimmäisen Suomen-mestaruutensa hän voitti edustaessaan Patteria.
Lundén on viidesti keilannut täyden 300 pisteen sarjan, ensimmäisen kerran Nottinghamissa vuonna 1997.
Reija Lundénin tytär Roosa Lundén on myös menestynyt keilaaja.
Risto Fried

Christopher (Risto) Fried (3. kesäkuuta 1930 Pariisi, Ranska – 26. elokuuta 2004 Jyväskylä) oli suomalainen psykologi ja Jyväskylän yliopiston psykologian professori.
Fried oli Rorschach-asiantuntija, mutta hän tunsi myös syvällisesti TAT-testin, jota hän oli opiskellut Yhdysvalloissa testin kehittäjän Henry Murrayn oppilaana. Hän väitteli tohtoriksi Harvardin yliopistossa vuonna 1957. Fried oli myös therapeialainen psykoanalyytikko, joka yhdisti psykoanalyyttista teoriaa kognitiiviseen psykoterapiaan yhdessä Jyväskylän yliopiston edesmenneen psykologian professori Antero Toskalan kanssa.
Risto Friedin äiti oli kirjailija Anne Fried.
Teoksia

Fried, Risto: Freud on the Acropolis: A Detective Story.  Helsinki:  Therapeia Foundation, 2004.  ISBN 952-5519-01-5.
Fried, Risto: Laskuvarjojääkärin poika: Menestymisen ja korkeiden paikkojen pelon hoito narsistisessa persoonallisuuden häiriössä.  (Suomentanut Asko Hietala. Reports from the Department of psychology, University of Jyväskylä, 190)  Jyväskylä:  Jyväskylän yliopisto, 1977.  ISSN 0357-167X.  ISBN 951-677-880-1.
Fried, Risto: Stimulus character in the Rorschach inkblots: Twelwe essays 1965–1987.  (Jyväskylän yliopiston psykologian laitoksen julkaisuja, 274)  Jyväskylä:  Jyväskylän yliopisto, 1990.  ISSN 0782-3274.  ISBN 951-679-478-5.
Kirjallisuutta

Aho-Mustonen, Päivi: Aglauros-Gradiva, nuori nainen Friedin ja Freudin rinnalla. Psykoterapia, 2014, nro 3.
Bonomi, Carlo: Risto Friedin matkassa psykoanalyysin alkulähteillä. Psykoterapia, 2014, nro 3.  Artikkelin verkkoversio.
Siltala, Pirkko: Risto Fried psykoanalyytikkona. Psykoterapia, 2014, nro 3.
Toskala, Antero: Emeritusprofessori Risto Fried. Helsingin Sanomat, 26.8.2004.  Artikkelin verkkoversio.
Wahlström, Jarl: Daidaloksen siivin — Risto Fried opettajana, tutkijana ja psykoanalyytikkona. Psykoterapia, 2014, nro 3.
Aiheesta muualla

Wahlström, Jarl: Risto Fried – teacher, researcher and psychoanalytic scholar at the University of Jyväskylä (esitelmä).
Roberto Rojas

| 0 | 1 | 2 |
| --- | --- | --- |

Henkilötiedot
Koko nimi: Roberto Antonio Rojas Saavedra
Syntymäaika: 8. elokuuta 1957
Syntymäpaikka: Santiago, Chile
Pelipaikka: Maalivahti
Pituus: 180 cm
Lempinimi: Cóndor
Junioriseurat
: Aviación
Seurat
| Vuodet | Seura | O (M) |
| 1976–1982   1983–1987   1987–1989 |  Aviación    Colo-Colo    São Paulo |  |
Maajoukkue
| 1983–1989 |  Chile | 49 (0) |
Roberto Rojas (s. 8. elokuuta 1957) on chileläinen, 1980-luvulla maajoukkueessa pelannut jalkapallomaalivahti.
Vuoden 1989 jalkapallon karsintaottelu

Vuonna 1989 Rojas pelasi vuoden 1990 MM-kisojen karsintaottelussa Brasiliaa vastaan Rio de Janeirossa. Noin 70 minuutin kohdalla yleisöstä ammuttiin ilotulite kentälle, josta Rojas kaatui maahan. Myöhemmin videolta nähtiin että raketti ei osunut Rojasiin, vaan hän itse kaatui maahan ja teki partaterällä viillon kasvoihinsa. Vilppiyrityksen vuoksi Chile tuomittiin ottelun häviäjäksi ja suljettiin rangaistuksena myös vuoden 1994 MM-kisoista. Rojas sai joukkueen valmentajan ja lääkärin tavoin tilanteesta elinikäisen peli- ja toimitsijakiellon josta hänet armahdettiin anomuksesta vuonna 2001. Rojas on sittemmin toiminut valmentajana.
Rojas pelasi kaikkiaan 49 maaottelua vuosina 1983–1989.
Rescue Me (Hanna Pakarisen kappale)

| ”Rescue Me” Hanna Pakarinen |
| --- | --- | --- |

Singlen tiedot
 Albumilta: Love In A Million Shades
 Julkaistu: 27. huhtikuuta 2009 (Radio)
 Tuottaja(t): Jyrki Tuovinen, Sami Pitkämö
 Tyylilaji: pop, rock, pop rock
 Kesto: 03.57
 Levy-yhtiö: Sony Music
Hanna Pakarisen muut singlet
| ”Love in a Million Shades” 2009 | ”Rescue Me” 2009 | ”Paperimiehen tytär” 2010 |
Rescue Me on Hanna Pakarisen neljännen studioalbumin, Love In A Million Shades, neljäs single. Se kuultiin ensimmäisen kerran 27. huhtikuuta 2009 The Voicen Ensireaktio -osiossa.
Kappaleet

Rescue Me – 3.57
Listasijoitukset

| Lista | Paras sijoitus |
| --- | --- |
Suomen virallinen latauslista: –
Suomen virallinen singlelista: –

Hanna Pakarinen
| --- | --- |
Studioalbumit:   When I Become Me  Stronger  Lovers  Love in a Million Shades  Paperimiehen tytär  Olipa kerran elämä  Synnyin, elän, kuolen 
Singlet:   ”Love Is Like a Song”  ”Heaven”  ”Fearless”  ”How Can I Miss You”  ”When I Become Me”  ”Kiss Of Life”  ”Stronger Without You”  ”Damn You”  ”Go Go”  ”Leave Me Alone”  ”Hard Luck Woman”  ”Black Ice”  ”Make Believe”  ”Shout It Out Loud”  ”Love In a Million Shades”  ”Rescue Me”  ”Paperimiehen tytär”  ”Se yksi ainoa”  ”Miehet”  ”Sydän tuli vastaan”  ”Jokapäiväinen”  ”Olipa kerran elämä”  ”Herrojen kanssa pellon laidassa”  ”Penkki, puu ja puistotie”  ”Rakkauden jälkeen”  ”Sun aika tulee vielä”  ”Vuoretkin murtuu”  ”Täydellinen myrsky”  ”Elämä on elämää” 
Musiikkivideot:   How Can I Miss You  Stronger Without You  Go Go  Leave Me Alone  Black Ice  Love In A Million Shades  Se yksi ainoa  Miehet  Jokapäiväinen 
Muuta:  Diskografia
}}
Roberto Sierra

Roberto Sierra (s. 1953) on puertoricolainen säveltäjä.
Roberto Sierra syntyi Puerto Ricolla ja opiskeli Puerto Ricon yliopistossa ja konservatoriossa. Valmistuttuaan hän lähti Eurooppaan, jossa hän opiskeli aluksi Royal College of Musicissa ja Lontoon yliopistossa sekä myöhemmin Utrechtissa.  Hän palasi Puerto Ricolle 1982.
Roberto Sierralle on myönnetty American Academy of Arts and Lettersin musiikkipalkinto, Budapestin kevätfestivaalin palkinto ja Alienor-cembalokilpailun palkinto. Hänestä tuli vuonna 1989 Milwaukeen sinfoniaorkesterin nimikkosäveltäjä.
Roberto Sierra on säveltänyt orkesteri-, kamari-, vokaali- ja soolomusiikkia. Eräs tunnetuimmista teoksista on vuonna 2006 kantaesitetty Missa Latina.
Aiheesta muualla

Viralliset sivut (englanniksi)
Rebellion (yhtye)

| Rebellion> Tiedot |
| --- | --- |
Tyylilaji:  power metal
Kotipaikka:  Saksa
Laulukieli:  Englanti
Jäsenet:  Michael Seifert (laulaja), laulu (2001-)   Stephan Karut, kitara (2011-)   Tomi Göttlich, bassokitara (2001-)   Tommy Telkemeier, rummut (2016-)  
Entiset jäsenet:  Randy Black, rummut (2001-2003)   Gerd Lücking, rummut (2004-2010)   David Faifer, rummut (2011)   Matthias Karle, rummut (2011-2013)   Timo Schneider, rummut (2013-2016)   Uwe Lulis, kitara (2001-2010)   Björn Eilen, kitara (2001-2005)   Simone Wenzel, kitara (2006-2010)   Oliver Geibig, kitara (2011-2018)  
Levy-yhtiö:  Drakkar Records, Massacre Records  
Infobox OKNimi-testi OK: 
Rebellion on saksalainen power metal -yhtye, joka perustettiin vuonna 2001 Uwe Lulisin ja Tomi Göttlichin lähdettyä yhtyeestä Grave Digger.
Historia

Kitaristi Uwe Lulis perusti basisti Tomi Göttlich kanssa yhtyeen Rebellion vuonna 2001 välittömästi lähdettyään Grave Diggeristä . Yhtyeen ensimmäinen albumi Shakespeare's Macbeth - A Tragedy in Steel julkaistiin vuonna 2002. Levyn julkaisun jälkeen yhtye kiersi Saksassa Running Wildin lämmittelijänä. Yhtyeen toisen levyn Born a Rebel (2003) jälkeen yhtye teki festivaalikonsertteja eri puolilla Eurooppaa.
Kahta ensimmäistä albumia seurasi kolme albumia käsittänyt historiallinen trilogia: Yhtyeen kolmas albumi Sagas of Iceland -The History of The Vikings volume I julkaistiin vuonna 2005, toinen osa Miklagard -The History of The Vikings volume II  vuonna 2007, ja trilogian päätösalbumi Arise: From Ginnungagap to Ragnarök - The History of the Vikings Volume III  vuonna 2009. Trilogia pääteema käsittelee viikinkien historiaa.
Vuoden 2010 lopussa Uwe Lulis sekä Gerd Lücking (rummut) ja Simone Wenzel (kitara) lähtivät Rebellionista. Tomi Göttlich (basso) ja Michael Seifert (laulu) päättivät vuoden 2011 alussa jatkaa Rebellion yhtyettä, jonka jälkeen Oliver Geibig (kitara), Stephan Karut (kitara) ja Matthias Karle (rummut) tulivat yhtyeeseen pois lähteneiden tilalle.
Miehistönvaihdoksien jälkeen lokakuussa vuonna 2012, yhtye julkaisi kuudennen levynsä Arminius, Furor Teutonicus . Yhtyeen seuraava levy Wyrd Bið Ful Aræd - The History Of The Saxons on kertoo saksilaisten historiasta . Yhtye palaa kahdeksannella levyllään debyyttilevyn Shakespe-teemaan .
Diskografia > Studioalbumit

Shakespeare's Macbeth -A Tragedy in Steel (2002)
Born a Rebel (2003)
Sagas of Iceland -The History of The Vikings volume I (2005)
Miklagard -The History of The Vikings volume II (2007)
Arise: From Ginnungagap to Ragnarök - The History of the Vikings Volume III (2009)
Arminius: Furor Teutonicus (2012)
Wyrd bið ful aræd - The History of the Saxons (2015)
A Tragedy in Steel Part II: Shakespeare's King Lear (2018)
We Are The People (2021)
Diskografia > EP:t

The Clans Are Marching (2009)
Diskografia > Singlet

Miklagard (2006)
Aiheesta muualla

Yhtyeen kotisivut http://www.rebellion-metal.de/
Rotten

Rotten voi tarkoittaa seuraavia:
Johnny Rotten (oik. John Joseph Lydon, s. 1956), brittiläinen muusikko.
Rotten Apples, rock-yhtye Smashing Pumpkinsin greatest hits -kokoelma-albumi.
Rotten Sound, suomalainen yhtye.
Rotten Tomatoes, elokuva- ja videopeliaiheinen verkkosivusto.
Rotten.com, eräs internetin šokkisivusto.
Rottenführer, natsi-Saksan puolisotilaallisisten järjestöjen käyttämä arvo
Rotten, myös Rottu, Rhônejoen saksankielinen nimi, joka on käytössä Sveitsin Valais'n kantonin saksankielisellä alueella. Muissa yhteyksissä joen nimi on saksaksi Die Rhone.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rotten”, voi hakea sivunnimihaulla, laajalla sivunnimihaulla tai tekstihaulla.
Retropunk

| Retropunk Himanes |
| --- | --- | --- |

Studioalbumin tiedot
 Äänitetty : 2. toukokuuta – 14. kesäkuuta 2009
 Studio : Kutterikuja Studio
 Julkaistu: 8. heinäkuuta 2009
 Tuottaja(t): Himanes & Jake Marjamäki
 Tyylilaji: ramopunk
 Kesto: 38.14
 Levy-yhtiö: LJB Entertainment (omakustanne)
Himanesin muut julkaisut
| Seitsemäs aalto 2007 | Retropunk 2009 | Rajanylitys 2011 |
Retropunk on ramopunk-yhtye Himanesin toinen studioalbumi, joka julkaistiin 8. heinäkuuta 2009.
Keskisuomalaisen Petja Savoila kuvaili albumin soundia tarkoituksellisen raakilemaiseksi, ja kritisoi albumia väsyneeksi teokseksi niin sävellysten kuin sanoitustenkin osalta.
Kappaleet

Intro – 1.31
Hei! – 2.29
Tää tulee sydämestä – 3.16
Yhteiskunta pysyy pystyssä – 3.17
Luomurock – 2.52
Sä puhut puille – 3.26
Ole hyvä nyt – 1.53
Raha ja valta – 2.07
Mä haluan elää – 3.01
Rokkikukko – 2.59
Kiellettyjä tunteita – 2.26
Retropunk – 2.23
Tahdoit mennä – 3.07
Reissuromantiikkaa – 3.27
Kokoonpano

Aki – laulu, kitara
Riku – kitara, laulu
Perttu – basso
Saku – rummut, laulu
Kokoonpano > Vierailevat muusikot

Tapio Nykänen – kosketinsoitin (kappaleet 1, 6, 10, 11 ja 14)
Hanne Pesonen – laulu (kappale 10)
Jake Marjamäki – laulu (kappale 12)
Aiheesta muualla

Retropunk finnmusic.net -sivustolla
Retropunk discogs.com -sivustolla
Rolf Jacob von Julin

Vuorineuvos Jacob von Julin (1931)
Rolf Jacob von Julin eli Jacob von Julin vanhempi (21. elokuuta 1881 Turku – 19. helmikuuta 1942 Helsinki) oli suomalainen yritysjohtaja.
Von Julin sai vuonna 1928 vuorineuvoksen arvonimen. Hän oli koulutukseltaan filosofian maisteri ja varatuomari. Hän oli Kaukaan Tehdas Oy:n toimitusjohtaja vuodesta 1912, ja sen lisäksi muun muassa T. & J. Salvesen Oy:n, Kaltimon Puuhiomo Oy:n ja Gustaf Cederberg Oy:n toimitusjohtaja. Hän oli 1920–1930-luvulla Suomen Puunjalostusteollisuuden Työnantajaliiton keskeisimpiä nimiä. Vuosina 1918–1919 hän oli Kauppa- ja teollisuuskomission jäsen. Hän toimi sukunsa omistaman Fiskarsin hallituksen puheenjohtajana vuosina 1932-1942 eli kuolemaansa asti. Hänen isänsä oli Albert von Julin ja poikansa Jacob von Julin nuorempi.
Von Julin oli aatelissäädyssä edustaja valtiopäivillä 1905–1906.
Aiheesta muualla

Julin, Jacob von hakuteoksessa Uppslagsverket Finland (2012). (ruotsiksi)
Rottasiilit

| Rottasiilit |
| --- | --- |
 Isorottasiili (Echinosorex gymnura)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Erinaceomorpha
Heimo::  Siilit Erinaceidae
Alaheimo::  Rottasiilit Galericinae  Pomel, 1848
Synonyymit
 Echinosoricinae  Hylomyinae 
Suvut
 Echinosorex  Hylomys  Neohylomys  Neotetracus  Podogymnura 
Katso myös
   Rottasiilit Wikispeciesissä   Rottasiilit Commonsissa 
Infobox OKNimi-testi OK: 
Rottasiilit (Galericinae, aiemmin Hylomyinae) ovat siilien heimoon kuuluvia nisäkkäitä. Alaheimoon kuuluu kahdeksan lajia, jotka jaetaan viiteen sukuun. Nämä yö- tai hämäräeläimet asuttavat Kaakkois-Aasian sademetsiä.
Varsinaisista siileistä poiketen rottasiileillä ei ole ollenkaan piikkejä ja ne muistuttavatkin enemmän alkeellisia jyrsijöitä tai päästäisiä. Rottasiileillä on pitkä kuono ja hyvin kehittyneet silmät ja korvat. Niiden pehmeä turkki on harmaanruskea tai musta. Pää on jopa kolmasosa eläinten koko pituudesta ja häntä on karvaton.
Ruotsin yliopistollinen eläinsairaala

| Ruotsin yliopistollinen eläinsairaala |
| --- | --- |
 4. vuoden opiskelijoita ohjatussa leikkausharjoituksessa
Sijainti
Osoite:   Ultunaallén 5A 756 51 Uppsala
Organisaatio
Sairaanhoitopiiri:  koko maa
Erikoisala:  eläinlääketiede
Yhteistyöyliopisto:  Ruotsin maatalousyliopisto
Historia
Perustettu:  2007
Linkki
Kotisivut:  www.universitetsdjursjukhuset.se
Ruotsin yliopistollinen eläinsairaala (ruots. Universitetsdjursjukhuset) on Ruotsin ainoa yliopistollinen ja eläinlääketieteellinen sairaala. Se toimii Ruotsin maatalousyliopiston alaisuudessa ja sijaitsee Uppsalassa. Nykymuodossaan yliopistollinen eläinsairaala perustettiin 1. tammikuuta 2007. Yliopistolla on kuitenkin ollut eläinsairaalatoimintaa jo ennen itse sairaalan perustamista.
Vuodesta 2019 lähtien sairaalan johtajana on toiminut Maria Engedahl.
Sairaala on kärsinyt eläinlääkäripulasta, minkä takia siellä ei ole yöpäivystystä kesäisin.
Rescue on Fractalus!

| Rescue on Fractalus! |
| --- | --- |

Kehittäjä:  Lucasfilm Games
Julkaisija:  Activision, Atari ja Epyx
Suunnittelija:  David Fox, Loren Carpenter ja Peter Langston
Julkaistu:  1985
Lajityyppi:  toimintapeli
Pelimuoto:  yksinpeli
Alusta:  Amstrad CPC, Apple II, Atari 8-bit, Commodore 64, TRS-80 CoCo ja ZX Spectrum
Jakelumuoto:  levyke, C-kasetti
Lisää peliartikkeleitaVideopelien teemasivulla
Infobox OK   : 
Kuvankaappaus pelistä
Rescue on Fractalus! on Lucasfilm Gamesin kehittämä vuonna 1985 julkaistu toimintapeli. Peli julkaistiin ensiksi Atari 8-bit -sarjan koneille.
Pelaaminen

Pelaaja on pelastusaluksen ohjaaja, jonka tehtävänä on poimia vihamieliseltä planeetalta alasammuttuja lentäjiä vuoristoisesta maastosta. Viholliset, jaggit, yrittävät lentävien lautastensa ja ilmatorjuntapatteriensa lisäksi väijyttää pelaajaa tekeytymällä alasammutuksi ihmislentäjäksi.
Kehitystyö

David Fox, Loren Carpenter ja Peter Langston suunnittelivat Rescue on Fractalusin!. Carpenter loi pelin fraktaaligeneraattorin. Langston ja Charlie Kellner tekivät pelin musiikit. Fox ja Kellner tekivät pelin animaatiot.
Pelistä oli alun perin tarkoitus olla pasifistinen sikäli, että vihollisaluksia oli vain väisteltävä. George Lucasin suosituksesta pelastusalukseen lisättiin ase.
Peli julkaistiin samaan aikaan kuin Ballblazer. Ne olivat Lucasfilm Gamesin ensimmäisenä julkaistut pelit.
Aiheesta muualla

Rescue on Fractalus! MobyGamesissa (englanniksi)
AtariProtos.com. Rescue on Fractalus (englanniksi) Atari 7800:n prototyyppi
Riemannin monisto

Riemannin monisto on  matemaattinen rakenne, jolla kuvataan avaruutta tavalla, joka mahdollistaa  differentiaali- ja  integraalilaskennan menetelmien käytön ilman, että sitoudutaan yhteen tiettyyn koordinaatistoon. Riemannin monisto on luonteva rakenne fysiikan ilmiöiden esittämiseen koordinaateista riippumattomalla tavalla. Se on myös yleisesti variaatiolaskennassa käytetty rakenne.
Teknisesti Riemannin monisto on  differentioituva monisto  (usein sileä), jonka jokaiseen tangenttiavaruuteen on liitetty positiivisesti definiitti bilineaarikuvaus tangenttivektorien pareilta reaaliluvuille – siis eräänlainen sisätulo, jonka täytyy muuttua riittävän säännöllisesti tangenttiavaruudesta toiseen, kun siirrytään pisteestä toiseen. Nimeltään tämä bilineaarikuvaus on Riemannin metrinen tensori.
Riemannin monistojen topologiaa tutkiva matematiikan osa-alue on nimeltään differentiaalitopologia.
Ruuvikierre (ooppera)

Ruuvikierre (The Turn of the Screw) on englantilaisen säveltäjän Benjamin Brittenin säveltämä kaksinäytöksinen kamariooppera. Sen libreton on kirjoittanut Myfanwy Piper ja se pohjautuu Henry Jamesin samannimiseen pienoisromaaniin Ruuvikierre (1898). Kantaesityksensä ooppera sai Venetsiassa 14. syyskuuta 1954.
Ooppera koostuu prologista ja kuudestatoista kohtauksesta, joista jokaista edeltää ruuvin teeman 12-nuottinen muunnelma. Teosta kuvaillaan usein draamaltaan kaikkein vaikuttavimmaksi englantilaiseksi oopperaksi. Oopperan roolit ovat kertoja (tenori), kotiopettaja (sopraano), Miles (poikasopraano), Flora (sopraano), Mrs. Grose (sopraano), Peter Quint (tenori) ja Miss Jessel (sopraano).
Ruuvikierre  tapahtuu 1800-luvun puolivälin Englannissa, isossa maalaiskartanossa.
Ruuvipuristin

Kolmentyyppisiä ruuvipuristimia.
Tyypillinen ruuvipuristin.
Ruuvipuristin, myös ruuvipenkki, on yksinkertainen työkalu, jonka avulla muilla työkaluilla käsiteltävän esineen saa pysymään paikallaan halutussa asennossa. Tavallisesti ruuvipuristin kiinnitetään pulteilla esimerkiksi työpöytään, jotta sen käyttö olisi vakaata.
Nykyisin ruuvipuristimet valmistetaan enimmäkseen metallista, aiemmin oli puusta valmistettuja. Nykyisissäkin malleissa voi olla puusta tehty kahva. Joissakin malleissa on pallonivel. Puristimen toiminta perustuu kahteen leukaan: kiinteään leukaan ja liikkuvaan leukaan joka liikkuu käsin pyöritettävän kierreruuvin avulla. Kiertämällä kampea ruuvipuristimella voidaan puristaa työstettävä kappale tukevasti paikoilleen. Joissakin malleissa runko on U:n muotoinen.
Ruuvipuristimiin on myös saatavilla erilaisia leukasuojuksia jotka voivat olla esimerkiksi alumiinia joka kiinnittyy leukoihin magneeteilla, tai kumia joka on muotoiltu niin että se voidaan helposti puristaa paikoilleen.
Penkkiruuvipuristin on työpöydässä vakiovarusteena oleva kiinteästi kiinnitetty ruuvipuristin. Saatavana on myös höyläpenkin ruuvipuristimia, jotka ovat muotoiltu kyseiseen tarkoitukseen sopiviksi.
Roberto Rosales

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Roberto José Rosales Altuve
Syntymäaika: 20. marraskuuta 1988 (ikä 35)
Syntymäpaikka: Caracas, Venezuela
Pelipaikka: oikea laitapuolustaja
Pituus: 174 cm
Seura
Seura: AEK Larnaka
Seurat
| Vuodet | Seura | O | (M) |
| 2006–2007 | Caracas | 2 | (0) |
| 2007–2010 | Gent | 72 | (5) |
| 2010–2014 | Twente | 118 | (3) |
| 2014–2019 | Málaga | 136 | (2) |
| 2018–2019 | → Espanyol | 21 | (3) |
| 2019–2021 | Leganés | 42 | (1) |
| 2021– | AEK Larnaka | 28 | (1) |
Maajoukkue
| 2007– | Venezuela | 92 | (1) |
 Seurajoukkueuran tilastot kattavat vain kansalliset sarjat, päivitetty 15. marraskuuta 2022.  Maajoukkueuran tilastot päivitetty 2. marraskuuta 2022.
Roberto José Rosales Altuve (s. 20. marraskuuta 1988 Caracas) on venezuelalainen jalkapalloilija. Hän edustaa kyproslaista AEK Larnakaa, johon hän siirtyi kesällä 2021. Aiemmin hän on pelannut kotimaansa lisäksi Belgiassa, Alankomaissa ja seitsemän kautta Espanjassa. Hän on pelipaikaltaan oikea laitapuolustaja.
Ura

Rosales on Caracas Fútbol Clubin kasvatti ja teki sen edustusjoukkueessa ensiesiintymisensä kaudella 2006–2007. Vuonna 2007 hän siirtyi belgialaiseen Gentiin. Hän edusti seuraa seuraavat kolme kautta, joista viimeisellä 2009–2010 joukkue voitti Belgian cupin. Hän pelasi yhteensä 72 liigaottelua ja teki niissä viisi maalia.
Kesällä 2010 Rosales teki sopimuksen alankomaalaisen Twenten kanssa. Siellä hän pelasi neljän kauden aikana 118 liigaottelua ja teki kolme maalia. Vuonna 2011 hän voitti Alankomaiden cupin mutta ei pelannut loppuottelussa. Kausina 2014–2021 Rosales edusti Espanjassa Málagaa, lainasopimuksella Espanyolia ja Leganésia. Hän pelasi Primera Divisiónissa kaikkiaan 182 ottelua ja teki niissä viisi maalia. Kaudella 2020–2021 hän pelasi Leganésin joukkueessa Segunda Divisiónissa.
Rosales on pelannut Venezuelan maajoukkueessa vuodesta 2007 alkaen 82 maaottelua ja tehnyt niissä yhden maalin, kesäkuussa 2019 ystävyysottelussa Ecuadoria vastaan. Hän pelasi Venezuelan neljänneksi yltäneessä joukkueessa Copa Américassa 2011. Hän pelannut Copa Américassa myös vuosina 2015, 2016, 2019 ja  2021.
Aiheesta muualla

Rosalesin esittely Twenten sivustolla(Arkistoitu – Internet Archive) (hollanniksi)
Raqqan taistelu (2016–2017)

Raqqan taistelu oli vuonna 2016 alkanut Isisin ja sen vihollisten välinen taistelu Raqqan kaupungin hallinnasta. Islamilaista kalifaattia ajava Isis valtasi Raqqan alkuvuodesta 2014 ja teki siitä pääkaupunkinsa. Kaupungissa vallitsi Isisin valvonnassa tiukka šaria-laki. Kurdien, turkmeenien ja arabien joukot hyökkäsivät kohti Raqqaa 6. marraskuuta 2016 Yhdysvaltain ja Ranskan ilmaiskujen tukemina. Taistelusta odotettiin pitkää ja vaikeaa.
SDF:n joukot etenivät seuraavina kuukausina pohjoisessa, idässä ja lännessä kohti Raqqaa. Itse taistelu kaupungista alkoi 6. kesäkuuta. Isisin viimeinen vastarinta luhistui 17. lokakuuta 2017.
Taistelut raunioittivat kaupunkia pahoin, ja sieltä pakeni kymmeniä tuhansia ihmisiä.
Tausta

Islamistit valtasivat Raqqan kaupungin Syyrian armeijalta maaliskuussa 2013 edellisenä vuonna alkaneiden taistelujen päätteeksi. Sitten eri islamistiryhmät taistelivat keskenään. Isis valtasi koko kaupungin 13. tammikuuta 2014 Al-Nusran rintamalta. Pääosa kristityistä pakeni kaupungista. Isis teloitti alaviitteja ja baath-puolueen jäseniä, ja perusti kaupunkiin islamilaisen valtion.
Kun länsimaat alkoivat tehdä ilmaiskuja Isisiä vastaan vuonna 2014, ne pommittivat myös Raqqaa.
Isis on syyllistynyt julmuuksiin Raqqan siviileitä kohtaan hallitessaan kaupunkia. Se on teloittanut homoja, aviorikoksesta syytettyjä naisia ja vastustajiaan.
Isis on urkkinut kaupungin asukkaita. Isis on käynyt kaupungin keskustorilla orjakauppaa.. Toukokuussa 2016 SDF hyökkäsi kohti Raqqaa pyrkien valtaamaan sen läheisiä maaseudun kyliä.
Taistelevat osapuolet

Raqqassa on arviolta 5 000 Isisin taistelijaa. Isisiä vastaan taistelee SDF-liittouma (sanoista Syrian Democratic Forces, suom. Syyrian demokraattiset voimat), jonka joukoista suurin osa on kurditaistelijoita. Liittoumassa on lisäksi arabien ja turkmeenien puolisotilaallisia joukkoja. SDF:hen kuuluu 30 000 taistelijaa. Yhdysvallat ja Ranska tukevat SDF-liittoumaa ilmaiskuilla.
Kohti Raqqaa

Hyökkäys Raqqan valtaamiseksi alkoi 6. marraskuuta 2016. Liittouman on aluksi tarkoitus eristää Raqqan kaupunki. SDF-liittoumalla oli alussa kaksi hyökkäyssuuntaa.